kardosdrur/scandi-wiki huggingface dataset:
Habakuk

Habakuk kan henvise til flere artikler:
 Habakkuk (profet) – profet i Det Gamle Testamente
 Habakuk (skribent) – pseudonym for journalisten og forfatteren Jørgen Hartmann-Petersen (1920-2012)
 Habakuk (tegneseriefigur) – bifigur i Anders And-universet.
Habakuk (tegneseriefigur)

Habakuk  er en hilbilly-eneboer, der især i 1960'erne var en almindeligt forekommende bifigur i Anders And-tegneserierne. Han har langt skæg helt ned til knæene, går i bondetøj og en større hat. Han er egentlig fjendtlig overfor fremmed, men vil gerne modtage gæster når de vil ham godt, f.eks. fik Joakim von And kontakt med ham, fordi han ville lære ham at blive rig. Men børn er han dog glad for, og dem jager han aldrig væk, men leger med dem. Han er analfabet, kolerisk, dyrker alt selv i sin have, så han kun behøver at købe salt i supermarkedet. Han kan meget ofte komme i klammeri med ænderne, især har Fætter Vims haft nogen sammenstød med ham.

Han har en gammel tandløs hund, Hannibal, der ofte kommer med kommentarer til handlingen i stil med Tintins Terry.

Anders And-figurer
Peber (flertydig)

Peber kan henvise til flere ting:
 Peber – en betegnelse for flere forskellige krydderier

Planter 
 Peber-slægten (Piperaceae) af grøntsager, heriblandt:
 Sort Peber, hvid og grøn peber, Piper nigrum
 Kubeberpeber, Piper cubeba, også kaldet Javapeber
 Langpeber, Piper longum
 Indonesisk langpeber, Piper retrofractum
 Piper borbonense
 Ashantipeber, Piper guineense

 Paprika-slægten (Capsicum) fra natskyggefamilien (Solanaceae), heriblandt:
 Bananpeber, en række arter og krydderier
 Peberfrugt, en Capsicum annuum-kultivar
 Cayennepeber, en Capsicum annuum-kultivar
 Chili (krydderi), en række arter
 Capsicum chinense-kultivaren Datil
 Jalapeño, en Capsicum annuum-kultivar
 Florinapeber, en Capsicum annuum-kultivar

 Pimenta-slægten af myrtefamilien (Myrtaceae), heriblandt:
 Allehånde (P. dioicia)
 Pimenta haitiensis
 Pimenta jamaicensis
 Pimenta obscura
 Pimenta racemosa (P. racemosa'')
Broløkke (Magleby Sogn)

Broløkke er en mindre hovedgård som nævnes i 1526 og kaldt Brobjerg. Navnet Broløkke, eller Brolykke er fra 1650. Gården var hovedsædet i det nu ophævede Stamhuset Ahlefeldt og ligger i 
60 hektar til Broløkke, landbrugsjorden er nu under nabogården Nordenbrogård.

Ejere af Broløkke 
(1526-1577) Kronen
(1577-1600) Anne Lunge gift Steensen
(1600-1640) Hans Knudsen Steensen
(1640-1655) Henrik Jespersen Mylting
(1655-1660) Dorte Oldeland gift Mylting
(1660) Christen Lauritsen
(1660) Margrethe Christensdatter Lauritsen
(1660-1664) Jon Lauritsen
(1664-1713) Christen Jensen Holmsted
(1713-1724) Karen Hansdatter Krag gift Holmsted
(1724-1729) Frederik Christensen Holmsted
(1729-1739) Bent Christensen Holmsted
(1739-1743) Niels Rasmussen
(1743-1744) Frederik greve von Ahlefeldt 
(1744-1749) Dines Christian Krag
(1749-1759) Christiane Zumbildt gift Kragenskiold
(1759-1773) Frederik greve von Ahlefeldt 
(1773-1826) Christian greve Ahlefeldt-Laurvig 
(1826-1866) Slægten Ahlefeldt-Laurvig
(1866-1917) Christian Johan Frederik greve Ahlefeldt-Laurvig 
(1917-1947) Frederik Ludvig Vilhelm greve Ahlefeldt-Laurvig 
(1947-1970) Kai Benedict greve Ahlefeldt-Laurvig
(1970-2001) Ulrik Benedict greve Ahlefeldt-Laurvig
(2001-) Niels Brent greve Ahlefeldt-Laurvig (jorden)
(2001-2004) Ulrik Benedict greve Ahlefeldt-Laurvig (hovedbygningen)
(2004-2019) Nils Palmqvist (hovedbygningen)
(2019-2020) Jacob Wolff-Petersen & Lars Stoltze (hovedbygningen)

Herregårde i Langeland Kommune
Herregårde i Svendborg Amt
Stamhuse i Danmark
Fredede slotte og herregårde i Danmark
Kirker i Ribe Amt

Ribe Amt dannedes 1793 af det daværende Riberhus Amt. 
Det meste af Ribe Herred hørte indtil 1864 under Hertugdømmet Slesvig, men blev efter krigen udvekslet med forskellige Kongerigske enklaver der stammede tilbage fra Margrete 1.s tid.

Anst Herred 
 Andst Kirke
 Bække Kirke
 Gesten Kirke
 Hjarup Kirke
 Jordrup Kirke
 Lejrskov Kirke
 Seest Kirke
 Skanderup Kirke
 Vamdrup Kirke
 Veerst Kirke

Gørding Herred 
 Sankt Ansgar Kirke – Bramming Sogn
 Sankt Knud Kirke (Esbjerg Kommune)
 Darum Kirke
 Gørding Kirke
 Hunderup Kirke
 Jernved Kirke
 Gredstedbro Kirke – Jernved Sogn
 Vejrup Kirke
 Vilslev Kirke
 Åstrup Kirke

Malt Herred 
 Askov Kirke
 Brørup Kirke
 Folding Kirke
 Føvling Kirke
 Holsted Kirke
 Hovborg Kirke i Hovborg Sogn
 Johanneskirken (Vejen Kommune) i Brørup Sogn
 Lindknud Kirke
 Læborg Kirke
 Malt Kirke
 Sankt Peders Kirke (Vejen Kommune) i Sankt Peders Sogn (Vejen Kommune)
 Stenderup Kirke (Vejen Kommune) i Stenderup Sogn (Vejen Kommune)
 Vejen Kirke

Ribe Herred 
 Farup Kirke
 Hjortlund Kirke
 Kalvslund Kirke
 Mandø Kirke
 Obbekær Kirke
 Sankt Katharine Kirke (Esbjerg Kommune) i Sankt Katharine Sogn
 Ribe Domkirke
 Seem Kirke
 Vester Vedsted Kirke

Skast Herred 
 Agerbæk Kirke
 Alslev Kirke
 Bryndum Kirke
 Fåborg Kirke 
 Esbjerg – Gjesing Kirke
 Esbjerg – Grundtvigskirken
 Esbjerg – Hjerting Kirke
 Esbjerg – Jerne Kirke
 Esbjerg – Kvaglund Kirke
 Esbjerg – Sædden Kirke
 Esbjerg – Treenighedskirken
 Esbjerg – Vor Frelsers Kirke
 Esbjerg – Zions Kirke
 Grimstrup Kirke
 Guldager Kirke
 Hostrup Kirke
 Nordby Kirke
 Næsbjerg Kirke
 Rousthøje Kirke
 Skads Kirke (Skast)
 Sneum Kirke
 Sønderho Kirke
 Tjæreborg Kirke
 Vester Nebel Kirke
 Vester Nykirke
 Vester Starup Kirke
 Årre Kirke 
 Øse Kirke

Slavs Herred 
 Grene Kirke
 Billund Kirke – Grene Sogn 
 Grindsted Kirke
 Hejnsvig Kirke
 Nollund Kirke i Nollund Sogn
 Skjoldbjerg Kirke i Skjoldbjerg Sogn
 Urup Kirke i Urup Sogn
 Vesterhede Kirke
 Vorbasse Kirke

Vester Horne Herred 
 Billum Kirke
 Børsmose Kirke i Børsmose Sogn
 Henne Kirke
 Ho Kirke
 Janderup Kirke
 Kvong Kirke
 Lunde Kirke
 Lydum Kirke
 Lønne Kirke
 Mosevrå Kirke 
 Nørre Nebel Kirke
 Oksby Kirke
 Outrup Kirke (Varde Kommune) i Ovtrup Sogn (Varde Kommune)
 Sankt Jacobi Kirke – Varde Sogn
 Ål Kirke

Øster Horne Herred 
 Ansager Kirke
 Hodde Kirke
 Horne Kirke
 Skovlund Kirke
 Stenderup Kirke
 Tistrup Kirke
 Thorstrup Kirke
 Ølgod Kirke
 Bejsnap Kirke – Ølgod Sogn

Eksterne kilder/henvisninger 
 DIS-Danmark:Amt-Herred-Sogn  

 
Ribe Amt
Jack Ruby

Jack Ruby (født Jacob Leonard Rubenstein; 25. marts 1911, død 3. januar 1967) var en amerikansk natklubejer, som den 24. november 1963 skød og dræbte præsident John F. Kennedys formodede morder, Lee Harvey Oswald. Rubys motiv for at dræbe Oswald var, at han ville hævne præsidenten, og lade dennes kone slippe for en retssag. Ruby havde tætte forbindelser til mafiaen, og derfor opfatter konspirationsteoretikere hans indblanding i sagen som et tegn på, at mafiaen stod bag mordet på John F. Kennedy.

Ruby blev idømt dødsstraf for Oswalds mord, men appellerede dommen. Inden en ny retssag kom i gang, døde han af en lungeemboli som følge af lungekræft.

Referencer

Se også 
 Attentatet på John F. Kennedy

Attentatet på John F. Kennedy
Mordere fra USA
Personer fra Chicago
Jøder fra USA
Anders Koppel

Anders Koppel (født 17. juli 1947 i København) er en dansk musiker og komponist. Han var i 1967 medstifter af Savage Rose sammen med broderen Thomas Koppel og var medlem af gruppen indtil 1974.

Koppel har komponeret musikken til otte balletter for Nyt Dansk Danseteater, samt musik til mere end 150 film, 50 teatralske skuespil og tre musicals. Han har komponeret over 90 værker for klassiske ensembler, kammermusik og 20 koncertkompositioner, heriblandt to saxofonkoncerter og fire marimbakoncerter.

Anders Koppel er søn af komponisten Herman D. Koppel, og med sin hustru Ulla har han tre børn: Marie Carmen (1971), Benjamin og Sara.

Han spillede klaver som barn sammen med sin far og senere spillede han klarinet med flere tv- og koncertoptrædener. Han begyndte at spille orgel i 1966.

Anders Koppel dannede i 1976 gruppen Bazaar med Peter Bastian og Flemming Quist Møller. Bazaar skiltes i januar 2013. Anders Koppel har haft et band med sin søn Benjamin Koppel siden sønnens teenageår; siden 2013 under navnet Koppel & Søn. De har blandt andet udgivet albummet Koppel & Søn på "Tiger Music".

Se også 
 Koppel-slægten med polsk-jødiske aner

Referencer

Eksterne henvisninger 
 Biografi hos forlaget Chester/Novello
 

Personer fra København
Rockmusikere fra Danmark
Komponister fra Danmark
Robertprisen for årets musik
Anders
Kunstnere på finansloven
Klassiske komponister fra det 20. århundrede
Klassiske komponister fra det 21. århundrede
The Savage Rose
Personer i Kraks Blå Bog
Studenter fra Københavns Åbne Gymnasium
Jacek Bąk

Jacek Bak (født 24. marts 1973 i Lublin) er en polsk tidligere fodboldspiller (forsvarer).

Han spillede sin debutkamp som 16-årig, før han flyttede til topholdet Lech Poznan to år senere.

I Baks første sæson med Lech Poznan vandt han den polske mesterskabstitel, før den polske landstræner opdagede ham, og gav ham sin første internationale kamp mod Cypern. Bak blev solgt til Olympique Lyon i 1995, men fik ikke den samme succes i Frankrig som han havde haft Polen på grund af flere skader.

Han begyndte at spille for RC Lens før han flyttede til Qatarligaen.  Bak var med ved VM i fodbold 2002 i Sydkorea og Japan og ved VM i fodbold 2006 i Tyskland. Bak har spillet 81 kampe for Polen og har scoret to mål.

Jacek Bak har en kone, Anna, og de to har sammen en søn, Jacek.

Eksterne henvisninger 

Fodboldspillere fra Polen
Fodboldspillere fra Lech Poznań
Fodboldspillere fra Olympique Lyon
Fodboldspillere fra RC Lens
Fodboldspillere fra Austria Wien
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Marie Carmen Koppel

Marie Carmen Koppel (født 30. september 1971 i København) er en dansk soul- og gospelsangerinde.

Opvækst 
Hun er datter af Ulla og Anders Koppel, søster til Benjamin Koppel og Sara Koppel.

Hun startede som 6-årig med at spille suzuki-violin, men sang gennem hele sin barndom.

Karriere 
Hun vandt i 1989 talentprisen ved Berlingske Tidendes Rytmiske talentkonkurrence.

Hun startede sit første band "Carmens kapel", som turnerede i Danmark og spillede flittigt, specielt på københavnske scener.
Hun blev i 1991 medlem af gruppen Moonjam, og hun har sunget kor på mere end 100 udgivelser med Danmarks største kunstnere.
Hun har dog også optrådt som solist i tv-programmer som "Meyerheim", "Ulvetimen", "Lorry" og "Elevatoren".

Marie Carmen Koppel modtog i 1994 legater fra Den Danske Banks Jubilæumsfond samt Dronning Ingrids fond for hvilke hun rejste til New York.
Opholdet i New York blev 2 år langt. Hun sang som den første hvide og den første ikke-amerikaner i gospelkirken "Fountain Church of Christ" i Brooklyn. Derudover sang hun på R&B-klubber som "Chaz & Wilson", "Cafe Wha!" og "Sylvias" med nogle af Amerikas førende soul- og R&B-stjerner.
Hun kom derefter hjem og startede sin solokarriere for alvor.

Første soloalbum udkom i 1996 med titlen "Marie Carmen Koppel". Det blev et meget anmelderrost album med gospelsange lært i New York.
Hun har derefter udgivet følgende albums:
"Yearning", "Stay for a while", "A soulful evening", "Through the rain", "A merry little Christmas", "Brooklyn Jazz Session", "Heal My Wounded Heart" og senest "Honestly" i 2017.

Hun har derudover lavet albummet "Gammelt venskab" med vennerne Henrik Launbjerg og Morten Bolvig.
Hun har medvirket tre gange i DRs "Hit med Sangen" og to gange i DRs store juleshow med Radiounderholdningsorkestret.

Hun fik et påskønnelseslegat fra DPA for albummet "Through the rain", som udelukkende indeholdt egne sange.
Hun har været gæstesolist hos en lang række bigbands, brassbands og symfoniorkestre.

Marie Carmen Koppel er kendt for sin store stemmepragt. Med intensitet og nærvær fylder hun spillesteder, kulturhuse og kirker landet over. Hun er blevet sammenlignet med Whitney Houston og Aretha Franklin.

Hun deltog som en af fire særligt udvalgte kunstnere inviteret af DR i Dansk Melodi Grand Prix 2009 med sangen Crying Out Your Name, som hun selv havde skrevet i samarbejde med Dan Hemmer.

Hun bor i København.

Diskografi 
 Marie Carmen Koppel (1996)
 Yearning (2002)
 Stay for a While (2003)
 A Soulful Evening (2005)
 Carl Nielsen - sange (med Mads Bærentzen og Peter Vuust, 2005)
 Through the Rain (2008)
 A Merry Little Christmas (2010)
 Brooklyn Jazz Session (med Benjamin Koppel, 2011)
 Heal My Wounded Heart (2014)
 Honestly (2017)

Se også 
 Koppel-slægten med polsk-jødiske aner

Referencer

Eksterne henvisninger 
 

Sangere fra Danmark
Marie Carmen
Deltagere ved Dansk Melodi Grand Prix 2009
Personer i Kraks Blå Bog
Hingst

En hingst er en hanhest, der ikke er blevet kastreret. Hingste følger deres arts udseende, men inden for den normal giver tilstedeværelsen af hormoner såsom testosteron hingstene en tykkere mere bruskfyldt nakke sammenlignet med hopper og vallakker, ligesom de også har en mere muskuløs fysik.

Ordet hingst bliver også brugt på andre arter såsom æselhingst, zebrahingst, kamelhingst osv.

Se også 

Heste
MLB Most Valuable Player

Most Valuable Player (MVP) er en titel, som i amerikansk baseball gives til den spiller i hver af de to ligaer i Major League Baseball (MLB), der har været mest værdifuld for sit hold. Prisen uddeles efter sæsonens afslutning og gives normalt til hitters, men i sjældne tilfælde er pitchers også blevet hædret med titlen.

MVP-prisen bestemmes af baseballjournalisternes forbund (Baseball Writers Association of America). Hver afstemningsdeltager vælger 15 spillere i prioriteret rækkefølge, så nr. 1 tildeles 15 point, nr. 2 tildeles 14 point, osv. Den spiller, der totalt set får flest point, udnævnes da som vinderen.

MVP-idéen startede i 1911, da bilfirmaet Chalmers Automobile Company satte en splinterny bil på højkant til de to ligaers mest værdifulde spiller. I 1922 overtog ligaerne det officielle hverv, hvorefter baseballjournalisternes forbund fik ansvaret i 1931.

Ved hver afstemning er der altid stor polemik om tolkningen af benævnelsen "MVP". Nogle mener, at prisen simpelthen skal gives til den objektivt (måske endda statistisk) set bedste spiller i ligaen, mens andre fokuserer på spillere, der på afgørende vis har hjulpet et hold frem til baseballslutspillet.

Der uddeles ligeledes en separat MVP-pris i World Series, ligesom mange ungdomsligaer og lavere professionelle rækker uddeler lignende priser.

Vindere af flest MVP-priser 

NB. En spiller som fx Babe Ruth optræder ikke på denne liste, eftersom reglerne for uddeling af prisen var anderledes før 1931.

Hold med flest MVP-vindere

Se også 
 Cy Young-prisen
 Gold Glove

Eksterne henvisninger 
 Liste over alle MVP-vindere fra 1911 til i dag

Major League Baseball
Most Valuable Player

Most Valuable Player (MVP, engelsk for "mest værdifulde spiller") er en betegnelse som ofte bruges i især amerikanske sportsgrene til at hædre den bedste eller vigtigste spiller i en sæson, turnering eller kamp.

Eksempler på sportsgerne hvor der udnævnes Most Valuable Player:
 MLB Most Valuable Player – pris der uddeles årligt til den bedste spiller i baseball i USA 
 NFL Most Valuable Player – pris der uddeles årligt til den bedste spiller i amerikansk fodbold i USA
 Super Bowl MVP – pris der uddeles til bedste spiller i den årlige Super Bowl-mesterskabskamp i NFL
 NBA Most Valuable Player – pris der uddeles årligt til den bedste spiller i basketball i USA

Sportspriser
MVP

Der er flere betydninger af forkortelsen MVP:

 Montel Vontavious Porter – amerikansk bryder
 Most Valuable Player – i forbindelse med sport
 Most Valuable Professional – i forbindelse med IT
 Minimum Viable Product – i forbindelse med produktudvikling
Biometri

Biometri (oldgræsk: bios liv, metron måle) er en metode til at identificere en person ud fra specifikke kendetegn, såsom fingeraftryk, iris, håndens blodkar, gangart og ansigtstræk. Biometriske teknologier bliver brugt til at måle og analysere karakteristika knyttet til menneskers fysiologi eller adfærd med henblik på at be- eller afkræfte en persons identitet. Populært sagt har autentifikation traditionelt været enten noget man ved (fx en PIN-kode til et Dankort) eller noget man har (et kørekort, et pas eller en nøgle). Med biometri bliver autentifikation derimod noget man er.

Det er muligt at opdele de biometriske teknologier i to hovedkategorier – teknologier baseret på henholdsvis fysiologiske karakteristika og adfærd.

Teknologier baseret på fysiologiske karakteristika 
 Fingeraftryks-genkendelse
 Ansigtsgenkendelse
 Hånd-scanning
 Iris-genkendelse
 Retina-scanning
 Vene-scanning
 Øreforms-analyse
 Hjernebølge-analyse
 Lugt-analyse
 DNA

Teknologier baseret på adfærd 
 Signatur-analyse
 Tastedynamik
 Stemme-analyse
 Gang-analyse

Biometri sikkerhed 
Biometri sikkerhed kan afhængig af udstyrets kvalitet, give mere eller mindre sikkerhed. Biometri sikkerhed bør kombineres med anden sikkerhedsteknologi, når høj sikkerhed ønskes.

I 2018 viste en test at 42 ud af 110 smartphones med aktiveret ansigtsgenkendelse, kunne oplåses med et fotografi.

I 2017 blev en Samsung-irisskanner snydt af et foto og en kontaktlinse.

I 2013 blev Apples touchid med (mere eller mindre) besvær omgået.

I 2004 viste en svensk ingeniør, at man med lidt snilde kan kopiere fingeraftryk og anvende de falske fingeraftryk til at omgå sikkerhedssystemer.

Kilder/referencer

Se også 
 Biostatistik

Kilder og eksterne henvisninger 

 DR, Hvad er biometri ?
 Biometri – brug af biometriske teknologier i det danske samfund

 
Identifikationssystemer
Naturvidenskab
Overvågning
Identifikation
Systems Engineering

Systems Engineering (SE) er en række metoder, både teoretiske og praktiske, til at anskaffe, udvikle, drive og skrotte produkter baseret på systemtankegangen, hvilket giver effektive løsninger til problemerne, samt at administrere den tekniske kompleksitet af den resulterende løsning.

Hvad der gør SE unik, specielt i kontrast til traditionelle ingeniørdiscipliner, er at SE ikke laver håndgribelige produkter. Mens derimod bygningsingeniører måske designer bygninger, og elektronikingeniører designer elektroniske kredsløb, behandler systems engineers abstrakte systemer, og overlader det til andre ingeniørdiscipliner at designe og levere de håndgribelige produkter som er en virkeliggørelse af disse systemer.

Systems engineering spænder over hele systemets livsførløb (system lifecycle). SE fokuserer på at definere kundens behov og krævede funktionalitet tidligt i udviklingsfasen, dokumentere kravene, fortsætte med at generere systemkravene inden den funktionel arkitektur, der så igen danner basis for komponent design. Når alle komponenter er produceret skal de integreres og så installeres før den egentlige driftsfase. Slutteligt arbejder mange SE med den endelige udfasning. Det vil sige at SE følger systemet fra vugge til grav.

Eksempel på et livsførløb:
 Brugerkrav
 Systemkrav
 Funktionel arkitektur
 Komponent udvikling
 Integration
 Installering
 Drift og vedligeholdelse
 Udfasning (skrotning)

Eksterne henvisninger 
 Systems Engineering Fundamentals.  Defense Acquisition University Press, 2001
 Shishko, Robert et al. NASA Systems Engineering Handbook. NASA Center for AeroSpace Information, 1995

Erhvervsliv
Klatkage

I klatkager er hovedbestanddelen risengrød, der kan have stået på køl, typisk en rest fra dagen før; men der kan også bare anvendes kogte ris (grødris eller løse ris). 

Risengrøden blandes op med æg, mel, sukker og vanilje og fortyndes evt. med mælk, så blandingen bliver en anelse flydende. Blandingen hældes eller øses på panden som 'klatter' og steges ligesom pandekager, men de er tykkere. 

Kan serveres med syltetøj, sukker eller sirup eller smurt med smør.

Retten er en pendant til kartoffelpuffer, der er klatkager af revne kartofler, der kan serveres på samme måde som risklatkager (mellemret) eller som tilbehør ved kaffebord.

Eksterne henvisninger 

 Eksempel på opskrift

Risretter
Madretter
Cy Young-prisen

Cy Young-prisen er i baseball den pris, som uddeles til sæsonens bedste pitcher i hver af de to ligaer i Major League Baseball (MLB). Prisen er indstiftet til minde om den legendariske pitcher Cy Young i 1956, året efter dennes død.

Fra 1956 til 1966 blev prisen uddelt til den bedste pitcher i hele MLB. Derefter begyndte man at ære den bedste pitcher i hver liga.

Cy Young-prisen uddeles af baseballjournalisternes forbund (Baseball Writers Association of America). Hver afstemningsdeltager stemmer på tre pitchers. Den første pitcher på listen tildeles 5 point, den anden får 3 point og den sidste 1 point. Den pitcher med flest point totalt set vinder prisen.

Både starting pitchers og relief pitchers kan vinde prisen, men den er oftest gået til starters, da disse pitcher væsentligt flere innings og dermed normalt har en bedre mulighed for at hjælpe deres hold.

Der har naturligvis altid været store diskussioner om uddelingen af prisen blandt fans og professionelle baseballfolk. De seneste mange år er baseballjournalisternes forbund i høj grad blevet kritiseret for at fokusere for meget på, hvor mange kampe pitcherne har vundet, frem for andre mere subtile og statistisk mere pålidelige baseballstatistikker.

Vindere af flest Cy Young-priser

Kildehenvisinger

Se også 
 MLB Most Valuable Player
 Gold Glove

Eksterne henvisninger 
 Liste over Cy Young-vindere for alle årene

Major League Baseball
Fingerbøl-slægten

Fingerbøl-slægten (Digitalis) består af 20 arter af toårige, stauder og buske, som tidligere var anbragt i Maskeblomst-familien. Efter genetiske undersøgelser viser det sig nu, at de hører hjemme i Vejbred-familien. Arterne er udbredt i Europa, Nordafrika, Asien og naturaliseret i Nordamerika. De urteartige planter, som er kendt her i landet, har en opret vækst med stive stængler og spredte lodne blade med bugtet rand. Det første år dannes der dog kun en roset af blade ved jorden. Blomsterne sidder i en endestillet klase, og de har sammenvoksede kronblade, sådan at de harr form som fingerbøl. Her omtales kun de arter, som er vildtvoksende i Danmark, eller som dyrkes her i landet.

Hele planten er giftig, inklusiv rødder og frø, om end bladene er mest giftige. Hvis man spiser bladene er der i yderste konsekvens risiko for dødsfald. Tidlige symptomer ved indtagelse omfatter utilpashed, opkast, spisevægring, diarré, ondt i maven, hallucinationer, svingende bevidsthed og kraftig hovedpine. Alt efter hvor kraftig forgiftningen er, kan patienten senere opleve svingende og svag puls, nerveforstyrrelser, synsforstyrrelser (særligt med gule/grønne skær om objekter, og blå haloer omkring lys), kramper og dødelige forstyrrelser af hjertet.

 Rustfarvet fingerbøl (Digitalis ferruginea)
 Storblomstret fingerbøl (Digitalis grandiflora)
 Uldhåret fingerbøl (Digitalis lanata)
 Gul fingerbøl (Digitalis lutea)
 Småblomstret fingerbøl (Digitalis parviflora)
 Almindelig fingerbøl (Digitalis purpurea)

 Digitalis canariensis
 Digitalis chalcantha
 Digitalis dubia
 Digitalis × fulva
 Digitalis isabelliana
 Digitalis laevigata
 Digitalis mariana
 Digitalis × mertonensis
 Digitalis nervosa
 Digitalis obscura
 Digitalis × sibirica
 Digitalis thapsi
 Digitalis × valinii
 Digitalis viridiflora

Vejbred-familien